Avades Vana Testamenti
5. Moosese raamat, 2. osa David Pawson
Eelmisel korral lõpetasime 3 kõnega, mille Mooses pidas
oma viimasel nädalal Iisraeli uuele põlvkondadele enne kui
nad Jordanit ületasid. 1. jutluses peatükkides 1-4
vaatab ta tagasi minevikku. Ta vaatab päevadele pärast Siinaid,
kui Jumal oli nende vanematega lepingu teinud ja ta ütles, et
Siinaist tõotatud maale minekuks kulub ainult 11 päeva.
Siiski teie vanematel kulus umbes 15 490 päeva. Miks?
Vastus oli nagu usk. Nad läksid tõotatud maale.
Nad jõudsid piiriäärsesse kohta nimega Kades-Barnea.
Seal nad peatusid ja saatsid sinna ühe mehe igast suguharust
maad kuulama, kuidas oleks parim viis siseneda.
Vähem kui 2 nädala pärast tulid maakuulajad tagasi ja ütlesid, et
see on üks imeline maa. Nad tulid tagasi, kandes tohutuid
viinamarjakobaraid maalt, mis voolas piima ja mett.
See on nüüd Iisraeli turismiameti sümbol.
Nad tulid tagasi öeldes: "Toit on seal imeline."
Kuid nad ütlesid: "Inimesed on seal meist suuremad. Seal on hiiglased."
Juudid ei ole pikad inimesed. Nad on väikesed.
Lisaks selle tõusevad müürid linna ümber taevasse.
Me ei suuda seda kunagi võtta. Maakuulajad korraldasid hääletuse.
10 neist ütlesid: "Me ei pääse kunagi sinna sisse."
2 ütlesid: "Muidugi pääseme, sest Jumal on suurem kui nemad."
Mooses ütles: "Vaaadke, meie oleme Jumala kukil ratsutanud."
Ma mäletan, kuidas ma ise väikese poisina oma isa kukil ratsutasin.
Kui sa oled oma isa kukil, oled sa teistest suurem.
Siis sa suudad üle nende kõrgete müüride vaadata.
Mooses küsis: "Mille üle te muretsesite?"
Siiski korraldasid nad demokraatliku hääletuse.
Enamus joondus nende 10, mitte 2 mehe järel.
Sellepärast ütles Mooses: "Mitte keegi teist ei pääse sisse,
välja arvatud need 2 maakuulajat - Joosua ja Kaalep."
Nii see ka läks. Põhjus, miks Mooses ei saanud sisse, tuli
hiljem, kui ta ei kuuletunud Jumalale ja
Jumal ütles: "Mooses, sina ei lähe ka sinna."
Sinna saavad vaid Joosua ja Kaalep- 2 kahest ja poolest miljonist
inimesest saavutasid selle.
3 UT-i autorit kasutavad seda kui hoiatust kristlastele.
Mitte need, kes alustavad, vaid need, kes sinna saavad.
Paulus ja Heebrea kiri ja Juuda kiri kasutasid kõik
seda fakti, et 2 miljonist ainult 2 saavutasid selle.
See on hoiatus usklikele - püsige usus kuni lõpuni!
Nendel oli kõik olemas, kuid nende moraal oli maas.
Igas lahingus vajad sa strateegiat, taktikat ja moraali.
Pikapeale sa leiad, et moraal on võtmetegur.
Kui inimesed tunnevad, et nad võidavad, siis nad võidavad.
Kui nad tunnevad end lüüasaanutena, siis nad saavad lüüa.
Paljud suurimad väejuhid teavad seda. Kindral Montgomery
II maailmasõjas oli klassikaline näide sellest.
Ta tõstis armee moraali, kes oli Egiptusesse tagasi tõrjutud.
Ta lihtsalt rääkis nenedega ja ütles: "Nad saavad meilt lüüa!"
Ja nad tegid seda. Kui sa usud, siis teed sa selle ära.
Kahjuks nemad ei uskunud. Kuigi Jumal oli nende suhtes
ustav olnud, ei olnud neil usku.
4. peatükis lihtsalt öeldakse:
Lapsed, ärge olge nagu teie vanemad.
Nad kaotasid oma usu ja nad kaotasid selle maa.
Teie hoidke oma usku ja see maa jääb teile.
See on väga lihtne jutlus.
Läheme edasi raamatu põhiosa juurde.
Seda ei ole nii huvitav lugeda kui lugusid.
See on seaduste kogu. Nagu loeksime telefoniraamatut.
Inimesed tüdinevad natuke ära, kuid ikkagi on see paeluv osa.
See on arvatavasti Moosese viimase elunädala 3. päev.
Ta õpetab neile, mil viisil nad elama peavad peale seda,
kui Jumal on neile selle maa andnud.
Selleks, et nad suudaksid seda hoida.
Ta alustab õige elu põhiprintsiipidega -
nimelt 10 käsuga. Te õpite seda oma 10 sõrmega.
Kõik nad taanduvad ühele asjale - austusele.
Austa Jumalat, austa Tema nime. Austa Tema päeva!
Austa oma vanemaid! Austa elu!
Austa abielu! Austa omandit!
Austa inimeste reputatsiooni!
Kiireim viis ühiskonna hävitamiseks on austuse hävitamine.
Just täpselt seda oleme näinud omaenda maal juhtumas.
Suures osas TV-komöödiate kaudu.
Üks väga tuntud koomik, kelle nime kõik teavad ütles:
"Me kavatseme elada nii, et miski ei ole püha."
Teisisõnu on meie eesmärk hävitada kogu austus.
Austus kuningakoja vastu, austus seaduse vastu,
austus valitsuse suhtes, üksteise austamine.
Kui hävitad austuse, hävitad ühiskonna.
Kümme käsku on ülesehitatud austusele.
Siin on kontrast. On väga huvitav võrrelda Moosese seadust pagana-
ühiskonna halvimate seadustega ja parimate seadustega.
Kui vastandate neid Moosese seadusi halvimatega, mida me juba tegime.
Emorlased juba elasid nende järgi. Milline puhas püha seadus see on!
Kui palju tervemad ja õnnelikumad inimesed oleksid,
kui nad nii elaksid. On huvitav võrrelda Moosese seadust
ühe teise muistse aja seadusega, mis on Hammurapi seadus.
See oli Vana-Babüloonia kuningas. Kui lähete Pariisis Louvre'i,
vaadake ühte kivist sammast, mis oli rajatud Pärsias.
Nüüd on see Louvre'is. Sellele kivisambale on
uuristatud 282 Hammurapi seadust.
Need seadused olid kirjutatud 300 aastat enne Moosese seadusi.
Paljud õpetlased toovad paralleele nende vahel.
Seda on väga hämmastav teha. Tapmisele ei, abielurikkumisele ei,
varastamisele ei, valetunnistusele ei.
Need kõik on juba 300 aastat varem Hammurapi seaduses.
Lex talionis ehk kättemaksu seadus-silm silma vastu,
hammas hamba vastu, on ka sellel kivil.
Paljud inimesed ütlevad:"Hästi, need seadused olid üsna sarnased."
Vähemalt kuningas Hammurapi teadis neid.
Paulus ütleb Rooma kirja 2. peatükis ühe väga huvitava asja:
"Jumal on kirjutanud selle seaduse paganate südametunnistusse."
Ta ei kirjutanud ainult kivisse, ta on kirjutanud selle inimeste
südametesse. Inimesed teavad, et need asjad on valed.
Jumal on kirjutanud oma seaduse nende südamesse - nad teavad seda.
Kas teate, et iga ühiskond maailmas on arvanud, et intsest on vale?
Jumal on kirjutanud need asjad ka südametunnistusse.
Ta on need veel selgemaks teinud Moosese seaduses.
Hammurapi seaduse ja Moosese seaduse vahel on mõned
suured erinvused. Näiteks Hammurapi seaduses oli ainult
üks karistus - surm. Samas Moosese seaduses oli
surmanuhtlus küllaltki haruldane.
Moosese seaduses oli ainult 15 asja, mis väärisid surmanuhtlust.
Võrreldes sellega ei ole Moosese seadus nii karm.
Teine tohutu erinevus on selles, et Moosese seaduses on orjad ja
naised inimesed. Samas kui Hammurapi seaduses on nad omand.
Sellepärast ei olnud naistel mingeid õigusi ja mingit austust
Hammurapi seaduses, kuid neil on seda Moosese seaduses.
See on väga huvitav võrdlus. Teiseks on Hammurapi seaduses
klassid. On ülikud, lihtinimesed ja erinevatele klassidele kehtivad
erinevad seadused. Moosese seaduses sellist asja nagu klass ei ole.
Sama seadus rakendub igaühele.
Ma ütlen seda sellepärast, et mõned õpetlased ütlevad,
et Moosese seadus on üks paljudest. Ei, see on väga erinev.
Kuigi Jumal on kirjutanud oma seaduse paganate südamesse
ja nad teavad, et need asjad on valed, on veel üks tehniline erinevus.
Hammurapi seadusi nimetatakse kasuistlikeks seadusteks.
Neid esitatakse tingimuse vormis - kui sa teed seda,
siis pead sa surema. Kui sa seda teed - see on tingimus.
Moosese seadused on apodiktilist laadi (surmkindlad).
Neid esitletakse käskudena. Sa ei tohi seda teha.
Kas näete erinevust? Kõik Hammurabi seadused ütelevad:
"Kui sa seda teed, siis saad sa karistada."
Moosese seadus ütleb: "Sa ei tohi seda teha."
Ainult Jumal võib niimoodi kirjutada,
Inimese tehtud seadused on tavaliselt kasuistlikud -
kui sa seda teed, siis juhtub see.
Jumal kirjutab, et sa ei tohi seda teha.
Ma keelan sul seda teha.
Tema on kuningate kuningas. Seega on selles erinevused.
Ülejäänud osa 12-26 käsitleb väga laialdaselt ja detailid
on lihtsalt uskumatud. Võin esitada teile mõned pealkirjad.
Esmalt on seal palju usuga seotud seadusi. Need käsitlevad
paganlikku ebajumalateenimist. See väärib surmanuhtlust.
Seal käsitletakse spiritismi - sellel on surmanuhtlus.
Surnutega suhtlemine ja nõidus.
Jumalateotus, uudsevilja tähistamine.
Kümnise maksmine ja eriline annetus iga 3 aasta tagant võõrastele,
orbudele ja leskedele. Sabati seadus.
See oli täiesti uus - enne Moosest ei pühitsetud sabatit.
Aadam ei pühitsenud, Aabraham ei pühitsenud, Iisak ei pühitsenud,
Jaakob ei pühitsenud. See oli uus soodustus orjadele,
kes töötasid 7 päeva nädalas.
Nüüd oli 1 töövaba päev nädalas.
Mõned arvavad, et sabat on algusest peale olnud, ei ole -
see tuleb koos Moosesega ja kaob koos Kristusega.
Siin on seadus pühade pidamise kohta - paasapühad, nelipühad
ja lehtmajade pühad. Seal on ohverdamise seadused.
Tõotuse andmise seadused - kui sa annad Jumalale tõotuse,
pead seda pidama oma igavese pääste hinnaga.
Seal on seadused lahutuse kohta. Praegu ma kannan oma ülikonda.
See maksis 15 naela, kuid see on villase ja polüestri segakiust.
Ma rikun praegu Moosese seadust. See oli üks juudi perekond, kes
pani mind seda rikkuma - nad ütlesid, et see on Marks & Spencer.
Teatud seaduse kohaselt ei tohi sa erinevaid kiudusid segada.
Sa ei tohi segada teatud seemneid aias.
Sa ei tohi seda ja teist kokku segada.
Sa ei tohi künda härja ja eesliga.
Millest see kõik räägib?
Kõik see oli osa vanast viljakusekultusest.
Siis arvati, et asjade segamisega toodavad nad viljakust.
Kui te segate erinevaid kiude, siis teete oma kanga viljakaks.
See on kõik tänu sellele. Jumal annab viljakuse.
Sa ei saavuta seda asjade segamisega.
Sellepärast on need segamise seadused.
Siis on seal valitsemise seadused. Seal on seadused kuninga kohta.
Kuigi Jumal oli nende kuningas.
Neil ei olnud sajandeid kuningat olnud.
See ei olnud Jumala tahe, et neil kuningas oleks.
Jumal teadis, et ühel päeval nad hakkavad tahtma kuningat.
Seega tegi Ta kuningate seaduse. Kui kuningas troonile tuli, pidi
ta oma käekirjaga kirjutama Moosese seadused ja neid
regulaarselt lugema. Kas kujutaksite ette, et
Westminister Abbeyst öeldakse meie kuningannale, et ta peab kogu
Piibli omaenda käekirjaga üles kirjutama?
Või vähemalt kirjutama oma käega mäejutluse üles?
Kindlustamaks seda, et kuningas tunneks seadust.
Kuningal ei tohtinud olla palju naisi, palju hobuseid või
palju raha. Siis on siin kohtunike seadus.
Surm kohtu solvamise eest.
Õigluse seadused - mitte altkäemaksu võtta,
ei onupojapoliitikale. Võõramaalane, orb ja lesk
peavad saama täpselt sama kohtlemise osaliseks, kui
kõige rikkam ärimees. Kas ei ole mitte imelised seadused!
Siis olid tunnistajate seadused. Pidi olema vähemalt
2 või kolm tunnistajat, et täielikult nõustuda, mida nad
nägid või kuulsid. Kui nad andsid valetunnistusi, pidid nad kannatama
täpselt nagu see inimene oleks kannatanud.
Teisisõnu seda tähendabki silm silma vastu,
hammas hamba vastu. Kui minu valetunnistus kohtus
põhjustab talle trahvi 1000 naela, siis kui avastatakse,
et mina olen andnud valetunnistusi, siis mind trahvitakse 1000 naelaga.
Täiesti õiglane, kas pole?
Silm silma vastu, hammas hamba vastu.
Siis karistus maksimaalselt 40 piitsahoopi.
Esines piitsaga nüpeldamist, kuid kõige rohkem võis anda 40 hoopi.
Tavaliselt andsid nad 39. Öeldi, et kui te selle arvu ületate,
kohtlete inimest nagu looma.
Keha ei tohtinud jätta puu külge pärast päikeseloojangut, et
sellega seda mitte naeruvääristamise objektiks muuta.
Paulus rakendab seda Jeesuse kohta Galaatia 3. ptk.
Siis olid sedused teatud kuritegude puhuks - mõrv, millega kaasnes
alati surmanuhtlus, välja arvatud kui see ei olnud tahtlik
inimese tapmine. Oli määratud 6 pelgulinna, kuhu inimene,
kes oli kogemata tapnud, võis põgeneda ja sellega
surmanuhtlusest pääseda. Olid ka inimröövi vastased
seadused, ka see tõi kaasa surmanuhtluse.
Vägistamise vastased seadused, ründamise vastased seadused.
Varavastaste kuritegude seadused, eriti piirikivide liigutamine.
Iga inimene märgistas kividega oma talu piirid.
Inimesed liigutasid iga öö neid piire ühe jardi või 2.
See oli väga tõsine kuritegu. Olid terviseseadused,
mida teha kui oled haigestunud ravimatusse nahahaigusesse.
Sõna "pidalitõbi" all on mitmed erinevad nahahaigused Piiblis.
Seadused surnud loomade söömise vastu.
Seadused puhtast ja ebapuhtast toidust - kaamelid, küülikud, linnud, siga.
Siis on üks väga veider asi, millest peaaegu ükski juut aru
pole saanud - sa ei tohi last tema emapiimas keeta.
Selle salmi põhjal on juudid kirjutanud tohutu kosher dieedi.
Köögis on neil täiesti erinevad komplektid potte ja panne,
kus nad hoiavad piimatooteid ühel pool ja lihatooteid teisel pool.
Nad on sellest täiesti valesti aru saanud.
See oli jällegi pagana viljakusekultusest.
Et viljakust suurendada, pandi laps emaga intsesti,
teda ema piimas keetes. Neile öeldi, et seda ei tohi teha.
Sellepärast on nad loonud selle kosher toidu süsteemi.
Seal olid ka heaoluseadused, et sa pidid jätma põllu ääred
koristamata, et vaesed saaks seal noppimas käia.
Seadused oma naabri abistamisel, kui nende loom oli ära jooksnud.
Sa ei tohi siduda härja suud, kui ta pahmast tallab.
Paulus rakendab seda inimestele nagu mina - jutlustajad.
"Jutlustajad levitavad toitu teie jaoks", nagu Paulus ütleb.
Huvitav seaduse rakendus! On lubatud võtta pesast linnu
mune, kuid mitte ema. Seadused sõjapidamisel - nad ei
tohtinud sõjas puid maha võtta, sest nad ei võidelnud puudega,
vaid inimestega. Ma mõtlesin sellele, kuidas Ameerika mürgitas
Vietnami džungleid, hävitades kõik puud.
Jumal ütleb: "Sa ei võitle puude vastu. Võitle inimeste vastu."
Väga huviitav seadus sõdurite tualettide kohta.
Huvitav seadus sõduri kohta, kes abiellus.
Ta võis aastaks koju jääda, enne kui ta jälle sõtta läks.
See on üks imetore seadus. Anda aega oma naise
tundma õppimiseks ja sellega abielu jõudmine kindlale alusele.
Neid seadusi oli sadu. Nende seaduste ulatus
katab kogu elu, alates tualetis käimisest kuni selleni,
kuidas ülistada.
Alates riietusest kuni toidu valmistamiseni.
Jumal on huvitatud kogu sinu elust.
Õige elu ei tähenda ainult pühapäevast koguduse külastust.
See hõlmab kogu elu. Selles Moosese seaduses
antakse iga asja õige viis.
Ta tahab, et inimesed kõike õigesti teevad.
Need seadused on väga huvitavalt integreeritud.
Mina klassifitseerisin neid, kuid tegelikult on need segamini.
Sa lähed otse seadusest mitte süüa kaameleid pühade pidamise
seadusesse. See ei sobi kaasaegse lääne mõtlemisega.
Me peame klassifitseerima.
Meile meeldivad alapealkirjad.
Seal on nad kõik läbisegi. Miks? Sest Jumal ütleb:
"Elus ei ole mingit jaotamist." Meie kaldume ütlema:
"See on püha ja see on sekulaarne." Jumal nii ei ütle.
See on kõik ühtne. See on terviklik.
See ei kata mitte ainult kogu elu, vaid see on elu terviklikkus,
mida kaasaegselt holistlikuks nimetatakse.
See on kõik koos. Jumal on seal, kas sa istud
einet võtma või lähed kirikusse. See on sama.
Ma olen teile varem rääkinud, et juudi palveraamatus on üks imeline
palve selle kohta, kui sa tualetis käid.
Meie jaoks on see nali, mis meid itsitama ajab.
Juudi jaoks mitte. See ütleb: "Issand, ma olen tänulik,
et minu keha töötab jälle korralikult.
Ma tänan sind, et ma tunnen nüüd end palju paremini. Halleluuja!"
Ma käin paljudes kristlaste tualettides, sest peatun paljudes
kodudes. Nagu tavaliselt, on hunnik palveraamatuid riiulil ja
tekst seinal. Ei raamatutel ega tekstidel pole midagi sellega
pistmist, kus nad on. Kui te vanaks saate ja ei
suuda oma keha kontrollida, siis te sooviksite, et oleksite Jumalalt
palunud, et see korralikult töötaks.
Jumala jaoks on see kõik üks. See on kogu elu.
Püha elu on kõiges õigesti toimimine.
Kolmandaks ma märkasin, et nende kõikide seaduste eesmärk ei
olnud nende head tuju rikkuda, või neid piirangutega koormata.
Seal kordub pidevalt väljend - "et sinu käsi hästi käiks ja
sinu elupäevad oleksid pikad." Jumal tahab, et me oleksime
terved ja õnnelikud. Sellepärast tegi Ta need seadused.
Mitte nagu meie arvame, et Jumal istub seal üleval ja ütleb meile,
mida me jälle teha ei tohi. Üks väike poiss läks kooli ja
õpetaja küsis: "Mis on sinu nimi?" "Johnny Dont (Johnny Ära Tee)."
Õpetaja ütles: "Ma olen kindel, et see ei ole sinu nimi."
"Sellega minu ema kutsub mind alati." See pilt jumalast, kes seal üleval
istub ja ütleb: "Ära tee!" Ta ütleb: "Et sinu käsi hästi käiks."
See on üks esimesi asju, mida me üksteise käest küsime.
Kas kõik on hästi? See oli nende heaolu, millest
Ta lähtus. Sellepärast on kasulik kõiki neid seadusi lugeda.
Läheme edasi. Kolmas ja viimane jutlus, mida
Mooses pidas viimasel päeval, oli kahes osas.
Esimeses osas ta ütleb: "Te peate ise seda seadust pidama.
Kui te sellele maale sisenete, kui Jumal on vee eraldanud ja
teid sisse viinud. Kui te olete sisenenud, minge mäele ja öelge
kõik need õnnistused ja needused ja rakendage neid ise."
Eeboli ja Gerissimi mäele. Ma olen olnud Gerissimi mäel ja mõned
maailma järele jäänud samaarlased on ikka veel seal.
Neil on Moosese seadus. Neil ei ole teisi Piibliraamatuid.
Nad on teinud väikeseid koopiaid oma rullraamatutest vanadest
konservikarpidest. See seaduse osa on samaaria keeles.
See on osa Moosese seadusest. Nad näitavad teile väga vana
rullraamatut, mis neil on sajandeid olnud.
Nad näitavad seda teatud kaalutlustel. Nad on väga vaesed.
Samaaria naine ütles Jeesusele: "Kiitke Jumalat Gerissimi mäel?"
Ei, küsimus ei ole millisel mäel, vaid et te teete seda
tões ja vaimus. Need 2 mäge on vastakuti, moodustades
nagu gigantse areeni oma 2 tipuga.
Õnnistusi hüüti ühelt küljelt ja needusi teiselt.
Inimesed pidid karjuma "Aamen" pärast igat õnnistust ja needust.
Ma tegin seda pühapäeva õhtul, kui jutlustasin kirikus.
Ma ütlesin: "Neame inimesi. Ma tahan, et te
ütleksite "aamen" peale igat needmist.
Neetud olgu, kes neab oma ema ja isa.
Neetud olgu see, kes liigutab oma naabri piirikive.
Neetud olgu see, kes pimeda juhatab tema teelt välja.
Neetud olgu see, kes leskede üle ebaausalt kohut mõistab.
Neetud olgu see, kes magab oma ligimese naisega.
Neetud olgu, kes süütu inimese maha lööb.
Neetud olgu halastamatud abielurikkujad, himustajad,
ebajumalakummardajad, joodikud, liigkasuvõtjad.
Kui me seda pühapäeva õhtul lugesime, muutus kogudus
üha vaiksemaks ja aamenid vaibusid.
Keegi tuli pärast minu juurde ja ütles: "Kas sa tead,
miks me vaikseks jäime? Sest me leidsime, et me
neame iseennast." See, mida ma teile lugesin on 5. Moosese 28. ptjk.,
kuid see on anglikaani palveraamatus lugemiseks
iga paastu ajal. Sellel kogudusel polnud aimugi, et ma võtsin
selle anglikaani palveraamatust. Ma võin öelda, et kogudused
on kohutatud, kui selliselt teenistust läbi viia.
Kardetakse inimesi pahandada. Kas kujutaksite ette seda efekti,
kui iga kogudus Inglismaal iga paastu ajal neaks selliseid inimesi?
Muide Paulus ütleb Galaatia kirjas: "Kui jutlustaja
räägib erinevat evangeeliumi sellest, mida Paulus rääkis,
siis olgu ta neetud." Inimesed küsivad: "Mida teha jutlustajatega,
kes moonutavad evangeeliumi?" Needke neid!
See on meie võimuses. Sõnadel on vägi.
Õnnistamised on väelised nagu needmisedki.
Mooses ütles: "Kui te sellele maale jõuate, minge neile mägedele,
hüüdke õnnistusi ühelt mäelt ja needusi teiselt mäelt ja
inimesed kahe mäe vahel öelgu: "Aamen.""
Pidage lepingut ja te olete õnnistatud ja naudite seda
maad, kui te peate neid seadusi ja te olete neetud , kui te ei pea.
Ülejäänud VT-i ajalugu lähtub kõik sellest.
Kui te loete 5. Moosese 28. ptk., loeksite te nagu Iisraeli ajalugu
viimase 4000 aasta kohta. Jumal ütleb: "Kui te lihtsalt
jätkate, isegi kui ma olen võtnud teilt vihma ja isegi kui olen
vaenlase saatnud teie maad okupeerima ja te ikka ei kuula,
siis ma pillutan teid üle maailma laiali ja teid hakatakse pilkama."
Kas olete kuulnud anekdooti iirlasest, šotlasest ja juudist?
5. Moosese 28 ennustab selle toimumist ette.
Kui te loete 5. Moosese 28. ptk., mõistate te kogu Iisraeli ajalugu
kuni tänapäevani. Jumal on olnud ustav. Ta pidas oma lubadust
neid õnnistada ja needa. Nad on olnud rohkem õnnistatud,
kui ükski teine rahvas ja nad on olnud rohkem neetud, kui ükski
teine rahvas. See on tõend, et Tema on Iisraeli Jumal.
32. peatükis Mooses laulab. 120 aasta vanuselt ütleb ta:
"Ma olen terve mõistuse juures." Tal pidi olema hea hääl.
Mooses, nagu paljud teised prohvetid, oli muusik.
Prohveteerimine ja muusika käivad koos läbi kogu pühakirja.
Taavet oli prohvet. Ta on kirjutanud rohkem Piiblilaule,
kui keegi teine. Mooses laulis koos õde Mirjamiga, kui nad
läksid Punasest merest läbi. Mooses kirjutas ühe toreda
laulu, mida kord aastas Inglismaal lauldakse:
Oo Jumal on aidanud lootusel tulla aastaid.
Me oleme täielikult varustatud ja meie kaitse on kindel.
See oli Moosese laul. Kas te teadsite seda?
Nüüd ta laulab ühe laulu ja ütleb: "Jumal on täiesti püsivalt
usaldusväärne, muutmatu, Temale võib kindel olla.
Ta on kalju. Ta on ustavuse Jumal. Temas ei ole ebaõiglust."
Kas tunnete selle laulu ära?
Max, mine klaveri taha ja mängi seda!
Mis number see on? Laulame ruttu.
Sest ma kuulutan Isanda nime, andke au meie Jumalale!
Tema on kalju, Tema töö on täiuslik,
sest kõik Tema teed on õiged.
Jumal on ustav ja Temas pole väärust,
Tema on õige ja õiglane.
Me laulsime just Moosese laulu.
Ilmutuse raamatus on öeldud, et kui me kirkusesse jõuame, siis
kuuleme jälle Moosese laulu. See on üks tore laul.
Temal ei olnud kunagi probleeme sellega, et Jumal käskis emorlasi tappa.
Ta ütles: "Jumalas ei ole väärust.
Tema on ustav. Tema on hea."
33. peatükis õnnistab ta ükshaaval 12 suguharu.
Ta oli tõeline prohvet, sest ta suutis näha iga hõimu tulevikku.
Ta õnnistas igaüht neist. Ainult ühte ta ei õnnistanud
ja see kadus ära. Nagu te Piiblist teate 12 suguharu muutusid.
Nad ei jäänud kõik elama. Ka 12 apostlist 1 ei jäänud elama.
12 suguharust üks ei jäänud elama. See on huvitav paralleel Vana ja
Uue Testamendi vahel. 34. peatükk on Moosese surm ja matmine.
Ma olen täiesti kindel, et seda tema ei kirjutanud.
See oli ainus osa 5. Moosese raamatust, mida ta ei kirjutanud.
Selle lisas Joosua. Ta suri üksinda, selg vastu
Nebo mäe tippu, vaadates üle Jordani jõe tõotatud maad, mida
tema ei näinud. Tegelikult ta siiski nägi. Ta pääses sinna 1 kord
sajandeid hiljem. Tal oli Jeesusega neist ühe mäe tipus jutuajamine.
Ta suri Nebo mäel ja ta maeti sinna.
Keegi ei ole suutnud leida tema hauda,
sest kedagi ei olnud seal, kui teda maeti.
Kas ta siis mattis end ise? Vastuse leiate Juuda raamatust.
Üks ingel tuli ja mattis ta maha. Kui ingel tuli Moosese juurde,
seisis kurat Moosese juures ja ütles: "See mees on minu oma.
Ta mõrvas ühe egiptlase. Ta on minu oma."
Seal oli peaingel Mikael, kes ütles kuradile:
"Issand sõidelgu sind." Mooses sai maetud.
Milline lugu! Tema keha sai maetud, tema hing on Isanda juures.
Nad leinasid teda terve kuu. Nad püüdsid leida tema surnukeha.
Kuid nad ei suutnud. Sellega lugu lõpeb.
5. Moosese raamat on kogu VT-s kõige fundamentaalsem raamat.
See on võti kogu Iisraeli ajaloole.
Kui nad maale jõudsid, okupeerisid nad ainult mäed.
Nad jätsid orud emorlastele. Laupäeva õhtuti läksid noored mehed
alla orgu, et endale tüdrukuid leida.
Sellega algas kogu see kurb lugu.
Varsti elasid nad samamoodi, kui ülejäänud inimesed.
Prohvetid rääkisid üksteise järel: "Kui te nii jätkate, siis Jumal peab
oma lubadust ja neab teid." Iga prohvet viitab
5. Moosese raamatule. Üle 1000 aasta õnnestus neil saada
kõike, mida Jumal oli neile lubanud
alates Aabrahamist kuni Taavetini.
Nad said selle kõik.
Järgmise 500 aastaga nad kaotasid kõik selle.
Seda me näeme Kuningate raamatut õppides.
Võite kogu Iisraeli ajaloo kahe lausega kokku võtta:
Kuulekus ja õigsus tõi neile õnnistuse.
Sõnakuulmatus ja õelus tõi neile needuse.
5. Moosese raamatul on suur roll ka UT-s.
Seda on tsiteeritud 80 korral vaid 27 raamatus.
Jeesus tundis 5. Moosese raamatut väga hästi.
Kui Teda kõrbes kiusati, selles samas Juuda kõrbes,
mida Mooses oma surevate silmadega vaatas.
Kui Jeesust seal kiusati, kasutas ta kirjakohti enese kaitsmiseks.
Ta tsiteeris alati 5. Moosese raamatut.
Kas pole põnev! "Inimene ei ela üksnes leivast" -
see on 5. Moosese raamatus. Vaadake, kui oluline see on.
Mäejutlus sisaldab 5. Moosese raamatut.
Samaaria naine, keda me juba oleme maininud, ütles,
et ta ülistab Jumalat Gerissimi mäel, mis
on nende püha mägi. Ta ütles, et tuleb päev, mil
me kummardame tões ja vaimus.
Kui tal paluti Moosese seadus kokku võtta,
tegi ta kokkuvõtte 5. Moosese raamatu sõnadega:
"Armasta oma Jumalat kõigest oma hingest ja kõigest oma südamest
ja kõigest oma väest." Üks kõige üllatavamaid asju,
mida ma olen unustanud mainida, kuid mis on väga tähtis.
Isegi kogu selles jäigas seaduse osas on kõige
tavapärasemaks sõnaks armastus. See esineb 31 korral.
Kogu selle seadusandluse hulgas on armastus.
Jeesus ütles: "Kui te armastate mind,
siis te peate kõiki minu käske."
Seaduse ja armastuse vahel ei ole mingit vastuolu.
Kui te armastate seda seadust, siis te peate Tema käske.
Paulus ütles: "Armastus on seaduse täitmine."
Seal ei ole küsimus käsumeelsuses, vaid armastuses.
Sõna "armastus" esineb 31 korral.
31 korral esineb ka sõna "kuuletuma", sest
armastamine tähendab kuuletumist.
Jumala vaatevinklist tähendab armastus lojaalsust.
See on kellegi armastamine nii väga, et sa tahad teha seda,
mida nemad tahavad, et sa teeksid. See on väga tähtis punkt.
Vahest me kuuleme, et seadus ja armastus on teineteisega vastuolus.
Ei, nad ei ole. Seaduse pidamine on sinu armastuse väljendus.
Kui Jeesuselt küsiti: "Mis on käsk?" Jeesus ütles: "Armasta!"
Kaks kõige suuremat käsku on: armasta oma Jumalat ja armasta
oma ligimest. Me mäletame ka, et Mooses ja Eliisa rääkisid
Jeesusega. Kas te teate, millest nad rääkisid?
Nad rääkisid Egiptusest põgenemisest (exodus), mille Jeesus
pidi Jeruusalemmas lõpule viima. Exodus tähendab orjusest pääsemist.
Jeesus suri ristil. See oli meie exodus.
Paulus käsitleb üha uuesti 5. Moosese raamatut, kui
ta rõhutab südameusku. Jumal ei ole huvitatud meie
kehade ümberlõikamisest, vaid meie südamete ümberlõikamisest.
Südametest, milles oli kurjus, lõigati see välja.
Südamed on vabastatud Jumala armastamiseks.
See on kõik, mida ma tahan 5. Moosese raamatu kohta öelda.
Loodan, et olete maitse suhu saanud, et seda lugeda.
Lugege neid 3 peatükki ükshaaval.
Mõelge lihtsalt neist, saage neist tunnetus!
Mõistke, et see kõik on nüüd meie ajalugu, sest meie oleme nüüd
Aabrahami pojad ja meid on poogitud Iisraeli oliivipuu külge.
Sellepärast lugedes võõrast lugu teisest rahvast,
loeme ka oma lugu. Jumal ei ole muutunud.
Ta tegeleb meiega täpselt samuti, nagu ta nendega tegeles.
Õnnistus ja needus - kuulekus ja sõnakuulmatus.
Õigsus ja õelus. Kui me arvame, et me võime
käituda nagu kõik need paganad meie ümber, siis me peame järele
mõtlema. Jumal ütles iisraellastele: "Minge ja
võtke nende maa, kuid ärge hakake nende moodi elama.
Kui te seda teete, siis saadan ma kellegi teise,
kes teilt selle maa ära võtab."
See peab ikka veel paika.
Paulus ütles:"Need ajad on kirja pandud teie õpetamiseks, et me
võiksime õppida nende vigadest, et ise mitte samu vigu teha."
See vastab siiani tõele, et Jumal ihkab pühasid inimesi,
kes on ka terved inimesed ja õnnelikud inimesed.
Tõlkinud: Airi Vasar